b'\n_START_ARTICLE_\nPiet\xc5\xb3 Ramiojo Vandenyno Mandatas\n_START_SECTION_\n\xc4\xaek\xc5\xabrimas\n_START_PARAGRAPH_\nPrasid\xc4\x97jus I pasauliniam karui, 1914\xc2\xa0m. iki tol \xc5\xa1ioje teritorijoje egzistavusi Vokietijos kolonija Vokietijos Naujoji Gvin\xc4\x97ja buvo okupuota dviej\xc5\xb3 valstybi\xc5\xb3\xc2\xa0\xe2\x80\x93 Japonijos ir Australijos. Japonijos okupuotosios sritys 1919\xc2\xa0m. Versalio sutartimi buvo pripa\xc5\xbeintos kaip C klas\xc4\x97s mandatin\xc4\x97 teritorija ir patik\xc4\x97tos administruoti Japonijos imperijai.\n_START_SECTION_\nTarpukaris ir II pasaulinis karas\n_START_PARAGRAPH_\nI\xc5\xa1 karto prad\xc4\x97jus administruoti teritorij\xc4\x85, Japonija \xc4\x97m\xc4\x97 spar\xc4\x8diai j\xc4\x85 kolonizuoti. \xc4\xae salas masi\xc5\xa1kai k\xc4\x97l\xc4\x97si japonai, kor\xc4\x97jie\xc4\x8diai, okinavie\xc4\x8diai ir kitos imperijos tautos. Tai padvigubino vietos gyventoj\xc5\xb3 skai\xc4\x8di\xc5\xb3._NEWLINE_4-t\xc4\x85 de\xc5\xa1imtmet\xc4\xaf, besiruo\xc5\xa1dama karui, Japonija teritorijoje \xc4\x97m\xc4\x97 kurti karinius uostus, fortus ir kitus karinius objektus. Mikronezijos salos strategi\xc5\xa1kai tapo svarbios kaip l\xc4\x97ktuv\xc5\xb3 leidimosi vieta ir vietos papildyti degalams, maisto atsargoms \xc4\xafveikiant tolimus Ramiojo vandenyno atstumus._NEWLINE_Per II pasaulin\xc4\xaf kar\xc4\x85 i\xc5\xa1 turim\xc5\xb3 sal\xc5\xb3 Japonija reng\xc4\x97 atakas. Karo metu jiems pavyko prapl\xc4\x97sti \xc5\xa1i\xc4\x85 teritorij\xc4\x85, okupuojant Nauru, Guam\xc4\x85, Kiribat\xc4\xaf ir netgi Australijos \xc5\xa1iaurines teritorijas.\n_START_SECTION_\nLikimas\n_START_PARAGRAPH_\n1945\xc2\xa0m. pasibaigus karui, Japonija jau buvo praradusi visas teritorijas, kurias okupavo JAV. 1947\xc2\xa0m. vietoj Mandato buvo oficialiai \xc4\xafkurta Ramiojo Vandenyno Sal\xc5\xb3 Globojamoji Teritorija, kurios administravimas per\xc4\x97jo JAV.\n_START_SECTION_\nKult\xc5\xabra\n_START_PARAGRAPH_\nMandato administravimo metu japonai masi\xc5\xa1kai k\xc4\x97l\xc4\x97 kolonistus \xc4\xaf vietos salas, padvigubindami gyventoj\xc5\xb3 skai\xc4\x8di\xc5\xb3. D\xc4\x97l to daug \xc5\xa1i\xc5\xb3 sal\xc5\xb3 gyventoj\xc5\xb3 turi japoni\xc5\xa1ko kraujo. Salose buvo introdukuojama japoni\xc5\xa1ka kult\xc5\xabra, statomos \xc5\xa1intoistin\xc4\x97s \xc5\xa1ventyklos.'